Laastens, mnr Lessing skryf in sy reaksie op ds Cobus van Wyngaard se antwoord dat hy slegs vir Jesus verkondig en dis ‘n ander Jesus as wat ekself sou verkondig. Die Jesus wat ek verkondig, word in die bladsye van die Bybel besing. Ek preek en leer niks minder nie, en niks meer nie. En die Bybel leer dat Jesus die duiwel oorwin het. Waarom is julle dan so gepla met die duiwel? Die oorwinning is deur Jesus behaal. Die opdrag van die Bybel (Ef 6:17) is om op die verkondiging van Jesus se oorwinning aan die kruis te fokus (die swaard in die Christen se wapenrusting). Julle, daarenteen, is egter behep met enigiets wat volgens julle definisie demonies voorkom. Dis asof julle geloofsfokus net op die duiwel en sy werk in hierdie wêreld is. Kan julle nie sien dat hierdie eensydige fokus die evangelie terugdruk in ‘n borstrok van wettiese geloofsbelewing en vrees vir die bonatuurlike nie? Julle raak so verstring in julle soeke na enigiets wat boos is, dat julle nie agterkom julle speel reg in julle vyand se kraal nie. 1 Pet 5 leer immers dat hy rondloop soos ‘n brullende leeu en soek om te verskeur. Waarom, dan, doen julle sy werk vir hom en julle verskeur (onder die vaandel van getrouheid aan die Woord) enigiemand wat lyk of hy/sy verskil van julle siening? Die Bybel leer tog dat Christene niks te vrees het vir die duiwel nie (Rom 8:37-39) – geen engele of magte kan mens van die liefde van Christus skei nie.
Ek is bewus daarvan dat jy radikaal met my gaan verskil. Ek respekteer egter jou mening. Al wat ek vra, is dat jy myne ook sal respekteer. Ek glo en preek en leer niks anders nie as die gekruisigde en opgestane Christus ter versoening van sondes – soos die Bybel dit leer. Hoe durf jy en mnr Lessing my as ‘n vyand van God verklaar?
Dit sal regtig help indien u stellings sal staaf met voorbeelde. Verskeur ek byvoorbeeld vir Ds. Cobus as dan hy self sê:
Die kerkraad van die Familiekerk NG Kameeldrif het besluit dat daar ruimte geskep moet word vir ’n alternatiewe erediens in die gemeente. Daar moet veral gefokus word op persone wat behoefte het aan ’n kontemplatiewe spiritualiteit.
Lees gerus die boek : Gebed van die Hart of Stem in die Stilte wat beide deur Willem Nicol geskryf is.
So Amanda, dalk moet jy liewers kom kuier as om uitlatings te maak oor my boekrak, daar is baie boeke op hom, maar duidelik weet jy nie wat dit is nie.
Ek het gesê Brian McLaren, omdat jy ‘n bewonderaar van hom is. Gaan lees gerus die skakel wat ek gegee het en vergewis jou van wat die man, wat jy bewonder, sê.
Dominee, jy het Thomas se hele skrywe afgemaak as iets wat jy nie ernstig hoef op te neem nie, omdat jy die ‘klomp boeke’ nog nooit op enige NG dominee se rak gesien het nie. Sy argument het nie gegaan oor watter boeke op iemand se rak is nie, maar dat, waar die NGK nog onlangs teen meditasie gewaarsku het, verdra hulle dit en neem daaraan deel. Waarom sy punt probeer weerlê met so ‘n swak en deursigtige redenasie? En, o ja, jy hom twee keer van jou blogs weggejaag.
En dan natuurlik steeds die probleem wat jy heeltyd ontdek rondom die verskillende betekenisse van verskillende woorde… maar ek aanvaar jy’t nie ‘n idee wat om daarmee te maak nie.
* Wat glo julle oor die duiwel? Is hy die heerser van hierdie wêreld? Kan hy ‘n houvas kry op gelowige mense en hoe? Is hy deur Christus oorwin of moet dit nog gebeur?
* Wat glo julle presies oor die kruisdood en opstanding van Jesus en die implikasie daarvan op die verlossing vir mense? Is dit voorwaardelik? Kan dit weer ongedaan maak word deur die duiwel?